Paarl-Oos-polisie bemoedig slagoffers om hulp te vra | Netwerk24
Paarl-Oos-polisie bemoedig slagoffers om hulp te vra
Die jaarlikse 16 dae van aktivisme- veldtog teen geweld teen vroue en kinders het pas begin en die Paarl-Oos-polisiekantoor daag die gemeenskap uit om geweld teen weerloses te help staak.
"Dit is die begin van die 16 dae van aktivisme teen geweld teen vroue en kinders, maar reeds is verskillende voorvalle aangemeld waar vroue mishandel en aangerand is," vertel kapt. Diana Linee, 'n polisiewoordvoerder.
Volgens haar moet elke vrou en kind weet wat die regte is wat hulle teen mishandeling beskerm, of dit nou fisiek, seksueel, emosioneel, sielkundig, verbaal of ekonomies is. Teistering, intimidasie, agtervolging en beskadiging van eiendom is ook deel van hul regte waarop hulle ag moet slaan.
"As jy 'n slagoffer van misdaad of geweld is, moet jy weet jy het die reg om deur die polisie bygestaan te word, om na 'n plek van veiligheid te gaan en die hulp van 'n maataskaplikediens­verskaffer te vra," sê Linee. Vir nog inligting of om 'n voorval in Paarl-Oos aan te meld, bel die polisiekantoor by 021 877 5900.